Spartak Moskva je na čele skupiny.
Góly: Góly: 3. a 28. Sobolev (prvý z 11 m) - 64. Elmas
/Stanislav Lobotka (Neapol) hral do 79. minúty/
MOSKVA. Futbalisti SSC Neapol, v zostave aj so Stanislavom Lobotkom, prehrali v dueli C-skupiny Európskej ligy na pôde Spartaka Moskva 1:2.
Oba góly domácich vsietil Alexandr Sobolev. Prvý už v tretej minúte z penalty, ktorú zavinil po faule na Quincyho Promesa práve slovenský reprezentant.
Spartak sa v neúplnej tabuľke dostal na čelo pred Neapol, oba tímy majú na konte sedem bodov. Na poslednom mieste je účastník anglickej Premier League Leicester City, no k dobru má zápas s Legiou Varšava.